**Декларации за използвани ЛОС и представяне на ПУР за 2013 г. се представят до 31 март 2014 г.**

31 март е крайния срок за представяне в РИОСВ на информация за консумацията на разтворители и количеството вложени разтворители за предходната година. Задължението за ежегодно деклариране е за всички оператори на инсталации, извършващи дейности с употреба на продукти, съдържащи органични разтворители, изброени в Приложение № 1 към Наредба № 7 от 21 октомври 2003 г. за норми за допустими емисии на летливи органични съединения (ЛОС), изпускани в околната среда, главно в атмосферния въздух в резултат на употребата на разтворители в определени инсталации (обн. ДВ, бр. 96/2003 г. посл. изм. ДВ, бр. 24/2013 г.).

Посоченият срок се отнася и за представяне на Планове за управление на разтворителите (ПУР) за инсталации, надвишаващи праговите стойности за консумация на разтворители (ПСКР), посочени в Приложение № 2 към наредбата за всяка конкретна дейност.

Образец на декларация

**Д Е К Л А Р А Ц И Я**

във връзка с прилагане на чл.2, чл.10 и чл.20, ал.8 от Наредба №7 /ДВ бр.96/2003г./

за консумацията и количеството вложени органични разтворители за календарната 2013 г.

1. ……………………………………………………………………………………………………...............…

*Наименование на оператора (фирма на юридическо лице, ЕТ или физическо лице)*

2. ………………………… ……………………. …………….….....…. …………………….......…

*ЕИК/БУСТАТ Телефон Факс E-mail*

3. ………………………………………………………………………………………………...............………

*Законен представител на юридическото лице или ЕТ (име, презиме и фамилия)*

4. ………………………………………………………………………….………...............………...............…

*Населено място и адрес на инсталацията (обекта):*

5. Категория дейност № ...…… Наименование:………………………..............……………...............……

*съгласно Таблица 1 към Приложение № 2 от Наредба № 7/2003 г. – вижте указанията*

*(Пример:*  № 8 - Инсталация за боядисване на метални детайли, № 10 - Инсталация за лакиране на мебелни детайли и т.н.)

1. Дата на въвеждане в експлоатация на инсталацията (ден, месец, година) …………..............…….......
2. Информация за консумацията на органични разтворители за календарната година:

|  |  |  |  |  |
| --- | --- | --- | --- | --- |
| Наименование и вид на веществата, смесите и препаратите, съдържащи органични разтворители(всеки вид на отделен ред - например боя, лак, грунд, катализатори или втвърдители към тях, всички разредители и разтворители) | Количество консумирани препарати (тон/год.) | Съдържание на ЛОС -разтворител(%) | Рискови фрази и/ или предупреждения за опасност по чл.10ал.(1)  | Количество консумирани разтворители (тон/год.) |
| ***(1)*** | ***(2)*** | ***(3)*** | ***(4)*** | ***(5)*** |
|  1. |  |  |  |  |
|  2. |  |  |  |  |
|  3. |  |  |  |  |
|  4. |  |  |  |  |
|  5. |  |  |  |  |
|  6. |  |  |  |  |
|  … … … |  |  |  |  |
|  Общо за инсталацията:  |  |  |  |  |

1. Рециклирани препарати, вложени отново в инсталацията (тонове за година): ………………

# 9. Брой работни часове за 200..г. - .................................ч.

10. Дебит на вентилатора..................................................m³/h (отвеждащ емисиите на ЛОС)

**Известно ми е:**

1. **Задължението ежегодно да представям пред съответната РИОСВ информация за годишната консумация и количеството вложени органични разтворители, съгласно изискването на чл. 20, ал. (8) от Наредба №7/21.10.2003 г. (изм. обн. ДВ бр.67/2009г.).**
2. **За представяне на неверни данни нося наказателна отговорност по чл. 313 от Наказателния кодекс.**
3. **При неуведомяване на съответната РИОСВ за превишаване на годишната прагова стойност за консумация на разтворители (ПСКР) и/или за непредставяне в срок (ежегодно до 31 март) на План за управление на разтворителите (при превишена ПСКР), подлежа на имуществена санкция по чл. 34е, т. 3 и/или чл. 34е, т. 4 от Закона за чистотата на атмосферния въздух в размер 15 000 лева.**

Гл. счетоводител: ………………………… Законен представител:………………………..

 /Подпис/ /Подпис и печат/

……………………………………...……… ……………………………………...…………..

/Име и фамилия/ /Име и фамилия/

**Указания за попълване:**

1. В колона (1) се вписват търговските наименования / взети от съответния информационния лист за безопастност - ИЛБ/ на всички продукти или препарати, използвани в дейността, посочена в т.5 от декларацията. След търговското наименование се изброяват всички органични разтворители , съдържащи се във всеки един продукт , като информацията се взима от раздел “състав/ компоненти” на съответния ИЛБ . Не се включват количествата рециклирани (възстановени за повторна употреба в инсталацията) препарати. Последните (ако има такива) се посочват отделно в т.8 от информацията.
2. В колона (2) се вписва количеството от продукта или препарата, вложено през предходната календарна година., което да съответства на счетоводните сметки за отчитане на материалите.
3. Колони (3) и (4) се попълват от Информационните листове за безопасност (ИЛБ). В колона (3) се изписва процентното съдържание на органичните разтворители, съдържащи се в съответните продукти и препарати, като се взима средната стойност на процентното съдържание на разтворителя от ИЛБ (съгласно т .4.1 от Ръководство № 16 за прилагане на Наредба № 7/2003 г.).
4. Колона (5) е произведението от колона (2), умножена по колона (3).
5. Информацията се попълва поотделно за всяка инсталация с дейност в обхвата на Приложения № 1 и № 2 към ***Наредба № 7/21.10.2003 г., обн. ДВ бр.96/2003 г., посл. изм. ДВ бр.24/2013 г.***
6. Като една инсталация се счита съвкупността от всички стационарни технологически съоръжения и възли, извършващи една категорията дейност в рамките на една производствена площадка (съгл. § 1, т.1 от ДР и СР).
7. Всички понятия и термини да се разглеждат по смисъла на Наредба № 7/21.10.2003 г. и секторните ръководства (СР) по чл. 3 към наредбата.

Категории дейности с употреба на разтворител, които попадат в обхвата на

Наредба № 7/21.10.2003 г. (съгласно Таблица 1 към Приложение № 2)

1. Топъл ролен офсетов печат (Прагова стойност за консумация на разтворители ПСКР – 15 тона/год.).
2. Дълбок печат за издания (ПСКР 25 тона/год.).
3. Друг дълбок печат, флексопечат, ротативен ситопечат, ламиниране или лакиране, ротативен ситопечат върху текстил/картон (ПСКР 15 тона/год.).
4. Почистване на повърхности на продукти (с използване на препарати по чл. 10, ал. 1 – с рискови фрази R 40, 45, 46, 49, 61 - ПСКР 1 тон/год.).
5. Друго почистване на повърхности на продукти (ПСКР 2 тона/год.).
6. Боядисване на превозни средства (МПС от катег. М1, M2, M3, N1, N2, N3)

(ПСКР 0,5 т/г.).

1. Нанасяне на покритие върху рулони (ПСКР 25 тона/год.).
2. Други покрития, включително върху **метални и пластмасови повърхности**, текстил, тъкани, филмови ленти и хартия (ПСКР 5 тона/год.).
3. Покрития върху намотъчен проводник (ПСКР 5 тона/год.).
4. Нанасяне на покрития върху дървесни повърхности (ПСКР 15 тона/год.).
5. **Химическо чистене - няма годишен праг, за всички инсталации се представя ежегодно до 31 март План за управление на разтворителите (ПУР).**
6. Импрегниране на дървесина (ПСКР 25 тона/год.).
7. Финиширане на естествени кожи (ПСКР 10 тона/год.).
8. Производство на обувки (ПСКР 5 тона/год.).
9. Ламиниране на дървесина и пластмаса (ПСКР 5 тона/год.).
10. Нанасяне на слепващи покрития (ПСКР 5 тона/год.).
11. Производство на препарати за покрития, лакове, мастила и лепила (ПСКР 100 тона/год.).
12. Преработка на каучук (ПСКР 15 тона/год.).
13. Извличане на растителни масла и животински мазнини и рафиниране на растителни масла (ПСКР 10 т/г.).
14. Производство на фармацевтични продукти (ПСКР 50 тона/год.).

**Забележка:** Всяка категория дейност включва и операциите по почистване на използваното оборудване, но не и операциите по почистване на произведените продукти (те са в отделни категории № 4 и № 5).